મેં સ્વયં પણ કેટલાકના ચરણસ્પર્શના બહાને તેમની ટાંગ ખેંચી છે. લંગોટી ધોવાના બહાને લંગોટી ચોરી છે. શ્રદ્ધેય બનવાની ભયાવહતા હું સમજી ગયો હતો, નહીંતો હું સમર્થ છું. પોતાની જાતને ક્યારનો શ્રદ્ધેય બનાવી લીધી હોત. મારા જ શહેરની કોલેજમાં એક અધ્યાપક હતા. એમણે પોતાની નેમ-પ્લેટ પર પોતે જ ‘આચાર્ય’ લખાવી લીધેલું. હું ત્યારે જ સમજી ગયો કે આ ભદ્દાપણામાં મહાનતાના લક્ષણ છે. આચાર્ય મુંબઈવાસી થયા અને ત્યાં તેમણે પોતાને ભગવાન રજનીશ બનાવી દીધા. આજકાલ તેઓ આવી શરૂઆત પછી માન્યતાપ્રાપ્ત ભગવાન છે. મેં પણ જો નેમ પ્લેટમાં નામની આગળ પંડિત લખાવી દીધું હોત તો ક્યારનો પંડિતજી કહેવડાવવા લાગ્યો હોત.